બીજા બનાવમાં બોરસદ તાલુકાના દાવોલ ગામે રોહિતવાસમાં રહેતા કેતન બાબુભાઈ રોહિત(ઉ.વ.૩૦) ગત તા.૨૧મીના રોજ સવારના ૭ વાગ્યાના અરસામાં પોતાનું બાઈક નંબર જી.જે.૨૩ એ.એસ.૩૮૯૮ લઈને પામોલ-દાવોલ રોડ પરથી પસાર થતા હતા ત્યારે બાઈક સ્લીપ ખાઇ જતાં બાઈક ચાલક કેતનભાઇને માથામાં તેમજ શરીરે ઇજાઓ થતાં પ્રથમ સારવાર માટે બોરસદની હોસ્પિટલમાં અને ત્યાંથી વધુ સારવાર માટે વડોદરા છાણી ખાતે આવેલ શ્રીજી હોસ્પિટલ ખસેડવામાં આવ્યા હતા. જ્યાં આજે સવારે સાત વાગ્યાના અરસામાં સારવાર દરમિયાન તેઓનું મોત નીપજ્યું હતું. આ બનાવ અંગે હોસ્પિટલના ડો.રૂપેશ શાહે બોરસદ પોલીસ મથકમાં જાણ કરતા ફરજ પરના પીએસઓ સુખાભાઈ રઈજીભાઈએ અકસ્માતે મોતની નોંધ કરી આગળની કાર્યવાહી હાથ ધરી છે.